作者：魏了翁
词牌/韵律：贺新郎

paragraphs: 幸有天遮蔽。
为西南、空虚一面，挺生男子。
塞下将军支颐卧，夜半揽衣推起。
扫十万、胡人如洗。
见说巴山矟马退，也都因、粮运如流水。
剑以北，一人耳。
十年梦断斜阳外。
恰归来、昌蒲蘸酒，祝兄千岁。
入从出藩谁不是。
谁是难兄难弟。
正乐意、融融未已。
莫趣东方千骑去，愿时平、华皓长相对。
闲富贵，只如此。